CELEX: 32010R1103
Language: et
Date: 2010-11-29 00:00:00
Title: Komisjoni määrus (EL) nr 1103/2010, 29. november 2010 , millega vastavalt Euroopa Parlamendi ja nõukogu direktiivile 2006/66/EÜ kehtestatakse kantavate sekundaarsete (taaslaetavate) ning mootorsõidukite patareide ja akude mahutavuse märgistamise eeskirjad  EMPs kohaldatav tekst

30.11.2010   
            
            
               ET
            
            
               Euroopa Liidu Teataja
            
            
               L 313/3
            
         KOMISJONI MÄÄRUS (EL) nr 1103/2010,
   29. november 2010,
   millega vastavalt Euroopa Parlamendi ja nõukogu direktiivile 2006/66/EÜ kehtestatakse kantavate sekundaarsete (taaslaetavate) ning mootorsõidukite patareide ja akude mahutavuse märgistamise eeskirjad
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. septembri 2006. aasta direktiivi 2006/66/EÜ, mis käsitleb patareisid ja akusid ning patarei- ja akujäätmeid ning millega tunnistatakse kehtetuks direktiiv 91/157/EMÜ, (1) eriti selle artikli 21 lõikeid 2 ja 7,
   ning arvestades järgmist:
   
               (1)
            
            
               Sekundaarsete (taaslaetavate) patareide keskmise eluea pikendamine võimaldaks vähendada jäätmekoguseid. Seadmele sobiva patarei valimisega vähendataks patarei- ja akujäätmete kogust.
            
         
               (2)
            
            
               On oluline, et mahutavusmärgisel esitataks andmed ühtlustatud, kontrollitaval ja korrataval viisil, et tagada tootjatele õiglane konkurents ja püsiv kvaliteeditase.
            
         
               (3)
            
            
               Direktiivis 2006/66/EÜ nõutakse, et kõikidele kantavatele ning mootorsõiduki patareidele ja akudele märgitaks nende mahutavus. Mahutavusmärgise eesmärk on anda lõppkasutajatele kantavate ja mootorsõiduki patareide ja akude ostmisel kasulikku, hõlpsasti mõistetavat ja võrreldavat teavet.
            
         
               (4)
            
            
               Vastavalt direktiivi 2006/66/EÜ artikli 21 lõikele 7 võib kehtestada erandeid mahutavuse märgistamise nõuetest.
            
         
               (5)
            
            
               Selliseid erandeid on asjakohane kehtestada patareide ja akude puhul, mida müüakse seadmesse paigaldatuna ning mille puhul ohutuse, tõhususe, meditsiinilistel või andmete säilimise ja katkematu energiavarustuse vajaduse tõttu ei ole ette nähtud, et lõppkasutaja need eemaldaks. Sellised patareid ja akud ei ole lõppkasutajale kättesaadavad ja seepärast ei ole lõppkasutajatel vaja otsustada nende ostmise üle.
            
         
               (6)
            
            
               Soovitatav on võtta teabe aluseks kehtivad rahvusvahelised ja Euroopa standardid, et lõppkasutajatele oleks võimalik anda täpset teavet usaldusväärsete teaduslike ja tehniliste andmete alusel.
            
         
               (7)
            
            
               Kehtivaid kantavate sekundaarsete (taaslaetavate) ning mootorsõidukite patareide ja akude mahutavuse märgistamise eeskirju on vaja ühtlustada. Samuti tuleks hinnata kantavate primaarsete (mittetaaslaetavate) patareide mahutavuse märgistamise eeskirjade võimalikku ühtlustamist.
            
         
               (8)
            
            
               Patarei- ja akutootjad vajavad aega vähemalt 18 kuud, et kohandada tehnoloogilised protsessid vastavaks uutele mahutavuse märgistamise nõuetele.
            
         
               (9)
            
            
               Käesoleva määrusega ette nähtud meetmed on kooskõlas Euroopa Parlamendi ja nõukogu 5. aprilli 2006. aasta direktiivi 2006/12/EÜ (jäätmete kohta) (2) artikli 18 kohaselt loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisala
   1.   Käesolevat määrust kohaldatakse selliste kantavate sekundaarsete (taaslaetavate) ning mootorsõidukite patareide ja akude suhtes, mis lastakse esmakordselt turule 18 kuud pärast artiklis 5 osutatud kuupäeva.
   2.   Käesolevat määrust ei kohaldata I lisas loetletud kantavate sekundaarsete (taaslaetavate) patareide ja akude suhtes.
   Artikkel 2
   Mahutavuse kindlaksmääramine
   1.   Patarei või aku mahutavuseks loetakse elektrilaengut, mida patarei või aku suudab kindlates tingimustes anda.
   2.   Kantavate sekundaarsete (taaslaetavate) patareide ja akude mahutavus määratakse kindlaks standardite IEC/EN 61951-1, IEC/EN 61951-2, IEC/EN 60622, IEC/EN 61960 ja IEC/EN 61056-1 alusel sõltuvalt patarei või aku keemilisest koostisest, nagu on sätestatud II lisa A osas.
   3.   Mootorsõidukite patareide ja akude mahutavus määratakse kindlaks standardi IEC 60095-1/EN 50342-1 alusel sõltuvalt patarei või aku keemilisest koostisest, nagu on sätestatud II lisa B osas.
   Artikkel 3
   Mahutavuse mõõtühik
   1.   Kantavate sekundaarsete (taaslaetavate) patareide ja akude mahutavus esitatakse milliampertundides (mAh) või ampertundides (Ah), kasutades mõõtühiku lühendit.
   2.   Mootorsõidukite patareide või akude mahutavus esitatakse ampertundides (Ah) ja külmkäivituse voolutugevuses (A), kasutades mõõtühiku lühendit.
   Artikkel 4
   Mahutavusmärgise kujundus
   1.   Kantavad sekundaarsed (taaslaetavad) patareid ja akud varustatakse III lisa A osas sätestatud teavet sisaldava märgisega. Märgise minimaalne suurus määratakse kindlaks vastavalt patarei ja aku liigile, nagu on täpsustatud IV lisa A osas.
   2.   Kõik mootorsõidukite patareid ja akud varustatakse III lisa B osas sätestatud teavet sisaldava märgisega. Märgise minimaalne suurus määratakse kindlaks vastavalt patarei ja aku liigile, nagu on täpsustatud IV lisa B osas.
   Artikkel 5
   Jõustumine
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. november 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 266, 26.9.2006, lk 1.
   
      (2)  ELT L 114, 27.4.2006, lk 9.
   
      I LISA
      
         Erandid mahutavuse märgistamise nõuetest
      
      
                  1.
               
               
                  Käesoleva määruse reguleerimisalast jäetakse välja kantavad sekundaarsed (taaslaetavad) patareid ja akud, mis on paigaldatud või mis kavatsetakse paigaldada seadmesse enne lõppkasutajale tarnimist ning mis ei ole ette nähtud eemaldamiseks vastavalt direktiivi 2006/66/EÜ artiklile 11.
               
            
   
      II LISA
      
         Kantavate sekundaarsete (taaslaetavate) ning mootorsõidukite patareide ja akude mahutavuse mõõtmine
      
      
         A osa.   Kantavad sekundaarsed (taaslaetavad) patareid ja akud
      
      
                  1.
               
               
                  Kantavate sekundaarsete nikkelkaadmiumpatareide ja -akude nimimahutavus mõõdetakse standardite IEC/EN 61951-1 ja IEC/EN 60622 alusel.
               
            
                  2.
               
               
                  Kantavate sekundaarsete nikkelmetallhüdriidpatareide ja -akude nimimahutavus mõõdetakse standardi IEC/EN 61951-2 alusel.
               
            
                  3.
               
               
                  Kantavate sekundaarsete liitiumpatareide ja -akude nimimahutavus mõõdetakse standardi IEC/EN 61960 alusel.
               
            
                  4.
               
               
                  Kantavate sekundaarsete pliipatareide ja -akude nimimahutavus mõõdetakse standardi IEC/EN 61056-1 alusel.
               
            
         B osa.   Mootorsõidukite patareid ja akud
      
      
                  1.
               
               
                  Mootorsõidukite patareide ja akude (pliikäivitid) nimimahutavus ja külmkäivitusvõimsus mõõdetakse standardi IEC 60095-1/EN 50342-1 alusel.
               
            
   
      III LISA
      
         Mahutavusmärgisel sisalduv teave
      
      
         A osa.   Kantavad sekundaarsed (taaslaetavad) patareid ja akud
      
      Kantavate sekundaarsete (taaslaetavate) patareide ja akude mahutavusmärgis peab sisaldama järgmist teavet:
      
                  1.
               
               
                  kantavate sekundaarsete nikkelkaadmium- (NiCd), nikkelmetallhüdriid- (Ni-MH) ja liitiumpatareide ja -akude puhul vastavalt standardites IEC/EN 61951-1, IEC/EN 60622, IEC/EN 61951-2 ja IEC/EN 61960 kindlaks määratud nimimahutavus:
                  
                              a)
                           
                           
                              täisarvuna, kui mahutavus esitatakse milliampertundides (mAh), välja arvatud elektrilistes tööriistades kasutamiseks ette nähtud kantavate sekundaarsete (taaslaetavate) patareide ja akude puhul;
                           
                        
                              b)
                           
                           
                              kõikide elektrilistes tööriistades kasutamiseks ette nähtud kantavate sekundaarsete (taaslaetavate) patareide ja akude puhul kümnendarvuna koos ühe kohaga pärast koma, kui mahutavus esitatakse ampertundides (Ah), ning täisarvuna, kui mahutavus esitatakse milliampertundides (mAh);
                           
                        
                              c)
                           
                           
                              vastavalt standardites IEC/EN 61951-1, IEC/EN 61951-2, IEC/EN 60622 ja IEC/EN 61960 nõutud täpsusastmele;
                           
                        
            
                  2.
               
               
                  kantavate sekundaarsete pliipatareide ja -akude puhul nimimahutavuse minimaalne väärtus standardis IEC/EN 61056-1 kindlaks määratud valimi alusel:
                  
                              a)
                           
                           
                              kümnendarvuna koos ühe kohaga pärast koma, kui mahutavus esitatakse ampertundides (Ah), välja arvatud elektrilistes tööriistades kasutamiseks ette nähtud kantavate sekundaarsete (taaslaetavate) patareide ja akude puhul;
                           
                        
                              b)
                           
                           
                              standardiga IEC/EN 61056-1 ette nähtud täpsusega.
                           
                        
            
         B osa.   Mootorsõidukite patareid ja akud
      
      Mootorsõidukite patareide ja akude mahutavusmärgis peab sisaldama järgmist teavet:
      
                  1.
               
               
                  nimimahutavus ja külmkäivitusvõimsus vastavalt standardile IEC 60095-1/EN 50342-1;
               
            
                  2.
               
               
                  nimimahutavus ja külmkäivituse voolutugevus, mis esitatakse täisarvuna täpsusega ± 10 % nimiväärtusest.
               
            
   
      IV LISA
      
         Mahutavusmärgise minimaalne suurus ja asukoht
      
      
         A osa.   Kantavad sekundaarsed (taaslaetavad) patareid ja akud
      
      Kantavate sekundaarsete (taaslaetavate) patareide ja akude mahutavusmärgised peavad vastavama järgmistele nõuetele:
      
                  1.
               
               
                  üksikute patareide ja akude (v.a nööpelemendid ja mälu varupatareid) puhul:
                  
                              a)
                           
                           
                              patareil või akul on märgise minimaalne suurus 1,0 × 5,0 mm (k × p) (1);
                           
                        
                              b)
                           
                           
                              patareide või akude pakendil (esiküljel) on märgise minimaalne suurus 5,0 × 12,0 mm (k × p);
                           
                        
                              c)
                           
                           
                              märgis asub patareide või akude pakendil (esiküljel) ja pakendi sees olevatel patareidel ja akudel;
                           
                        
                              d)
                           
                           
                              ilma pakendita müüdavate patareide ja akude puhul asub märgis patareil või akul;
                           
                        
            
                  2.
               
               
                  patareikogumite puhul:
                  
                              a)
                           
                           
                              patareikogumitel, mille suurim külg on alla 70 cm2, on märgise minimaalne suurus 1,0 × 5,0 mm (k × p);
                           
                        
                              b)
                           
                           
                              patareikogumitel, mille suurim külg on vähemalt 70 cm2, on märgise minimaalne suurus 2,0 × 5,0 mm (k × p);
                           
                        
                              c)
                           
                           
                              märgis asub üksnes elemendikogumi välisümbrisel, mitte ümbrises paiknevatel üksikutel elementidel;
                           
                        
            
                  3.
               
               
                  kui patarei, aku või patareikogumi suurus ei võimalda sellele paigaldada minimaalse suurusega märgist, märgitakse mahutavus pakendile minimaalse suurusega 5,0 × 12,0 mm (k × p). Erijuhul, kui patarei, aku või patareikogum ei ole varustatud eraldi pakendiga, märgitakse mahutavus selle seadme pakendile, millega koos patareid, akut või patareikogumit müüakse;
               
            
                  4.
               
               
                  nööpelementide ja mälu varupatareide puhul:
                  
                              a)
                           
                           
                              pakendil (esiküljel) on märgise minimaalne suurus 5,0 × 12,0 mm (k × p);
                           
                        
                              b)
                           
                           
                              märgis asub pakendi esiküljel.
                           
                        
            
         B osa.   Mootorsõidukite patareid ja akud
      
      Mootorsõidukite patareide ja akude mahutavusmärgised peavad vastama järgmistele nõuetele:
      
                  a)
               
               
                  märgis katab vähemalt 3 % mootorsõiduki patarei ja aku suurima külje pindalast, olles maksimaalse suurusega 20 × 150 mm (k × p);
               
            
                  b)
               
               
                  märgis asub patarei või aku ühel küljel, välja arvatud põhi.
               
            
         (1)  Kõrgus (k); pikkus (p).